S wakka, nezmer ad d-nini belli asegzawal i tebɣu tili talɣa-s yesɛa azal d ameqqran mačči i ulmad d uselmed n tutlayt, maca ula i userni n tmussni i yal win yebɣan ad yennerni uswir-ines adelsan s umata. D acu kan ilaq ad d-nini asegzawal asenselkim yesɛa ayen ur nettaf ara deg usegzawal yulɣen s talɣa n yidlisen, ad d-nebder : - Yerxes di ssuma, - Tzemreḍ ad t-tawiḍ deg uḍebsi (CD), deg falasch disk neɣ deg uselkim, - Asusru n tedfayin tzemreḍ ad as-tesled, mačči d taɣuri kan, - S uselkim tzemreḍ ad tnadiḍ deg-s deg yal amekkan, mačči ala deg temkerḍit neɣ deg uxxam.